Abu Dabidagi eng yirik masjidlardan biriga Bibi Maryam nomi berildi

BAA poytaxti Abu Dabida joylashgan eng yirik masjidlardan biriga Bibi Maryam nomi berildi. Bu haqda “TASS” xabar bermoqda.

BAA bag‘rikenglik vaziri Lubna al-Qosimiyning hikoya qilishicha, bu qaror valiahd shahzoda Muhammad bin Zayd al-Nahayyonning shaxsan o‘zi tomonidan qabul qilingan.
Ilgari shayx Muhammad bin Zayd masjidi nomi bilan mashhur diniy muassasa endi Isoning onasi Maryam masjidi deb ataladi. Al-Qosimiyning ta’kidlashicha, masjidning nomi o‘zgartirilishi turli dinlar vakillarining gumanistik sa’y-harakatlari ifodasi bo‘lishi lozim.
BAAdagi G‘arbiy Yevropa cherkovlaridan birining rohibi — Tomson ota bu xabarga izoh berarkan, mazkur voqea islom va xristianlikning asosiy g‘oyalari o‘zaro yaqinligini ko‘rsatishini ta’kidlab o‘tdi.